ไทยพาณิชย์ปล่อยกู้สูงลิ่วทุบสถิติแบงก์
ไทยพาณิชย์ทุบสถิติสินเชื่อโตพรวด 20% บ้านกลายเป็นดาวเด่น
24 ธ.ค. 2554

ไทยพาณิชย์ทุบสถิติสินเชื่อโตพรวด 20% บ้านกลายเป็นดาวเด่น
นางกรรณิกา ชลิตอาภรณ์ กรรมการผู้จัดการใหญ่ ธนาคารไทยพาณิชย์ กล่าวว่า คาดว่าในสิ้นปีนี้การขยายตัวสินเชื่อของธนาคารจะทำสถิติสูงสุดเป็นประวัติการณ์ถึง 20% ถือเป็นปีที่ดีมากสุดของธนาคาร จากปีก่อนสินเชื่อขยายตัวมากกว่าตลาดเท่าตัว จึงเป็น 2 ปีติดต่อกันที่สามารถขยายสินเชื่อได้มากกว่าตลาด 
ทั้งนี้ สินเชื่อขยายตัวดีในทุกกลุ่ม โดยเฉพาะสินเชื่อที่อยู่อาศัยปีนี้เติบโตสูงมาก การเปลี่ยนยุทธศาสตร์ทุกธุรกิจธนาคารในช่วง 12 ปีที่ผ่านมาเริ่มเห็นผล ทั้งธุรกิจเอสเอ็มอีและธุรกิจลูกค้ารายย่อย ในส่วนของรายย่อย ธุรกิจเช่าซื้อรถยนต์จะต้องแข็งแกร่งเพราะจะต้องต่อสู้มากขึ้น
นางกรรณิกา กล่าวว่า หลังจากนี้ไปธนาคารไม่ต้องการให้สินเชื่อขยายตัวเท่ากับปีนี้ แต่จะเติบโต 2 หลักประมาณ 10-15% สำหรับปีหน้านั้นความต้องการสินเชื่อยังมีอยู่ โดยเฉพาะรถยนต์ 
นายอภิศักดิ์ ตันติวรวงศ์ กรรมการผู้จัดการ ธนาคารกรุงไทย กล่าวว่า สินเชื่อในไตรมาส 4 ปรับตัวเพิ่มขึ้น และจะไปเห็นในไตรมาสแรกของปีหน้าด้วย